Ramaphosa sê daar was mondelinge toestemming vir Zim-vlug | Maroela Media
Hy het op 'n vraag van Cathy Labuschagne, DA-leier in die Nasionale Raad van Provinsies, geantwoord tydens 'n mondelinge vraag- en antwoordsessie .
Hy het gesê alle dokumentasie betreffend die vlug is bekend gemaak, en dat op hy 7 September, die dag voor die besoek mondeling aan die minister toestemming gegee het vir die besoek aan haar ampsgenoot.
Tydens die ontmoeting tussen die twee lande se ministers het verskeie veiligheidskwessies binne Suider-Afrika te berde gekom, met Ramaphosa wat sterk geïmpliseer het die invalle in die noorde van Mosambiek was op die agenda.
Hy het op 10 September die skriftelike toestemming gegee. Ramaphosa het benadruk dat hy Mapisa-Nqakula gerepudieer het daaroor dat verskeie ANC-topleiers haar vergesel het as deel van 'n partypolitieke besoek aan die Zimbabwiese regerende party, Zanu PF.
Ramaphosa het gesê die ANC is besig om die onkoste terug te betaal, maar hy het nie gehoor gegee aan Labuschagne se oproep om die minister af te dank nie.
In reaksie op 'n opvolgvraag deur Armand Cloete van die VF Plus het Ramaphosa gesê 'n ondersoek na die klaarblyklike oortreding van kwarantynmaatreëls vorder en die bevindings sal eersdaags bekend gemaak word.
Intussen het Ramaphosa ook in antwoord op 'n vraag deur Andrew Arnolds van die EFF toegegee dat die beskadiging van spoorweg-infrastruktuur handuit geruk het. Hommeltuie gaan nou gebruik word om beskuldigdes te identifiseer en aan die pen te laat ry.
En hy val vir die grap. Daar is nog geen Agenda of Notule nie en weet nog nie wat Magashule daar gemaak nie
Gelukkig weet ons as die nar se lippe beweeg, lieg dit. As die anc iets ontken, weet ons dis die waarheid
Wie bluf hy?
Hy moes seker maar hierdie storie opmaak. Dink hy ons almal onder volstruise uit gebroei?
Ai as mense ons intelligensie onderskat! Laat die hele lot betaal en hulle beter aan gekla word vir die oortredings van die reëls. Fire hulle man Cyril na hulle betaal het met rente en sluit toe! Jy gaan beslis NIKS doen aan die rooi petters nie en daai was nie die enigste skade nie tssssk… Sluit hulle ook toe en verban hulle as 'n party